**Ալեքսանդրիա Վիլասենյոր** (մայիսի 18, 2005(2005-05-18), Դեյվիս, Յոլո շրջան, Կալիֆոռնիա, ԱՄՆ), ամերիկացի կլիմայական ակտիվիստ, ապրում է Նյու Յորքում։ «Երիտասարդները կլիմայի համար» շարժման և կլիմայական ակտիվիստ Գրետա Թունբերգի հետևորդ Վիլյասենյորը ԱՄՆ-ի «Youth Climate Strike»-ի և «Earth Uprising»-ի հիմնադիրն է։

Կարիերա
-------

Ծնվել է 2005 թվականին, Դավիսում, Կալիֆոռնիա, որտեղ էլ մեծացել է։ 2018-ին ընտանիքը Հյուսիսային Կալիֆորնիայից տեղափոխվել է Նյու Յորք։ Լատինացի է։ Նրա նպատակն է մի օր աշխատել Միավորված ազգերի կազմակերպության (ՄԱԿ)-ի համար։

Կլիմայի գործողության համար Վիլասենյորի պայքարը սկսվեց, երբ 2018-ի նոյեմբերին հրդեհի ծուխի մեջ ընկավ Կալիֆոռնիայում, ընտանեկան այցի ժամանակ։ Տառապելով բրոնխիալ ասթմայից՝ ֆիզիկապես հիվանդանում է և վերականգնման ընթացքում ուսումնասիրել է գլոբալ տաքացումը և ջերմաստիճանի բարձրացումը, որոնք նպաստել են հրդեհի ուժգնությանը։ Նրա մայրը գլոբալ տաքացման վերաբերյալ դասընթացների էր գրանցվել Կոլումբիայի համալսարանում և մասնակցել էր դրանց՝ սովորելով հիմքում ընկած գիտությունների մասին։ Կարճ ժամանակ անց, միացել է Նյու Յորքի «Zero Hour» կլիմայի, ամերիկացի երիտասարդ ակտիվիստների խմբին։

Թունբերգի նման իրականացրել է կլիմայական գործողություններ, ով ոգեշնչել է Վիլասենյորին 2018 թվականի դեկտեմբերի 4-ին Լեհաստանի Կատովիցե քաղաքում կայացած ՄԱԿ-ի Կլիմայի փոփոխության համաժողովում։ 2018 թվականի դեկտեմբերի 14-ին (մինչդեռ ընթանում էր COP24), չէր այցելում դասընթացներին ուրբաթ օրերին, բողոքելով Նյու Յորքի ՄԱԿ-ի գլխավոր գրասենյակի առջև՝ ընդդեմ գլոբալ տաքացման վերաբերյալ գործողությունների բացակայության։ «Youth Climate Strike» խմբից դուրս գալուց հետո, հիմնադրել է գլոբալ տաքացման վերաբերյալ «Earth Uprising» կրթական խումբը։

2019 թվականի օգոստոսին, երբ Գրետա Թունբերգը իր անդրատլանտյան առագաստանավային ուղևորությունից ժամանել էր Նյու Յորք, Վիլասենյորն ու մի քանի այլ ակտիվիստներ դիմավորել էին նրան։ Այդ ժամանակ, նրանք արդեն կապ էին հաստատել միմյանց հետ սոցիալական ցանցերի միջոցով։ 2019 թվականի սեպտեմբերի 23-ին, Վիլասենյորը, 15 երիտասարդ ակտիվիստների հետ, ի թիվս Գրետա Թունբերգի, Կատարինա Լորենսոյի և Կարլ Սմիթի, դատական հայց են ներկայացրել ՄԱԿ-ի առջև՝ մեղադրելով հինգ պետությունների՝ Ֆրանսիա, Գերմանիա, Բրազիլիա, Արգենտինա և Թուրքիա, նվազեցման այն նպատակները չիրականացնելու վերաբերյալ, որոնք խոստացել էին Փարիզի համաձայնագրում։

2019 թվականի հոկտեմբերի կեսերին մասնակցել է Դանիայի Կոպենհագեն քաղաքում կայացած «C40 քաղաքապետերի համաշխարհային գագաթնաժողովին»։

Մրցանակներ
----------

2019 թվականի մայիսին, պարգևատրվել է «Disruptor» մրցանակով Տրիբեկա նորարարության մրցանակներից, դրամաշնորհ է ստացել «The Common Good» հանրային պաշտպանության կազմակերպությունից, իսկ Երկրի օրը՝ «Երւտասարդության կլիմայի առաջնորդության» մրցանակը։

Ծանոթագրություններ
------------------

1. ↑  The Washington Post / S. Buzbee — Washington: Fred Ryan, 1877. — ISSN 0190-8286; 2641-9599
2. ↑  Kaplan, Sarah (16 de febrero de 2019). Consultado el 25 de junio de 2019.
3. ↑   *Bulletin of the Atomic Scientists*. Consultado el 4 May 2019
4. ↑  Milman, Oliver (12 de marzo de 2019). Consultado el 20 de julio de 2019.
5. ↑  Kaplan, Sarah (16 de febrero de 2019). Consultado el 4 May 2019.
6. ↑  Piven, Ben (15 de marzo de 2019).  Consultado el 8 May 2019.
7. ↑   *Glitter Magazine*. 24 de junio de 2019. Consultado el 19 de julio de 2019.
8. ↑  Minutaglio, Rose (14 de marzo de 2019). Consultado el 20 de julio de 2019.
9. ↑  Borunda, Alejandra (13 de marzo de 2019). Consultado el 20 de julio de 2019.
10. ↑  Կաղապար:Cita noticia
11. ↑  Berardelli, Jeff (22 de febrero de 2019). Consultado el 4 May 2019.
12. ↑   US Youth Climate Strike. Archivado desde  el 17 de marzo de 2019. Consultado el 8 May 2019.
13. ↑  Stuart, Tessa (26 de abril de 2019). Consultado el 8 May 2019.
14. ↑  Lela Nargi (9 de septiembre de 2019).  *Washington Post* (en inglés). Consultado el 15 de septiembre de 2019.
15. ↑  Lela Nargi (22 de septiembre de 2019)․  *Expressen* (en inglés). Consultado el 24 de septiembre de 2019.
16. ↑   *Earther*. Consultado el 23 de septiembre de 2019.
17. ↑   *www.unicef.org* (en inglés). Consultado el 23 de septiembre de 2019.
18. ↑   Արխիվացված 2020-11-26 Wayback Machine (en inglés). C40 World Mayors Summit. 10 de octubre de 2019. Consultado el 12 de octubre de 2019.
19. ↑   The Common Good. Archivado desde  el 25 de mayo de 2019. Consultado el 25 May 2019.
20. ↑   The Common Good. Archivado desde  el 25 de mayo de 2019. Consultado el 25 May 2019.
21. ↑    Consultado el 25 May 2019.

Արտաքին հղումներ
----------------

* Թվիթեր կայքում
* Ալեքսանդրիա ՎիլասենյորԻնստագրամում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |

 |